CELEX: 62017CN0310
Language: lt
Date: 2017-05-29 00:00:00
Title: Byla C-310/17: 2017 m. gegužės 29 d. Gerechtshof Arnhem-Leeuwarden (Nyderlandai) pateiktas prašymas priimti prejudicinį sprendimą byloje Levola Hengelo BV/Smilde Foods BV

14.8.2017   
            
            
               LT
            
            
               Europos Sąjungos oficialusis leidinys
            
            
               C 269/8
            
         2017 m. gegužės 29 d.Gerechtshof Arnhem-Leeuwarden (Nyderlandai) pateiktas prašymas priimti prejudicinį sprendimą byloje Levola Hengelo BV/Smilde Foods BV
   
   (Byla C-310/17)
   (2017/C 269/12)
   Proceso kalba: nyderlandų
   
      Prašymą priimti prejudicinį sprendimą pateikęs teismas
   
   
      Gerechtshof Arnhem-Leeuwarden
   
   
      Šalys pagrindinėje byloje
   
   
      Apeliantė: Levola Hengelo BV
   
   
      Kita apeliacinio proceso šalis: Smilde Foods BV
   
   
      Prejudiciniai klausimai
   
   
               1.
            
            
               
                           a)
                        
                        
                           Ar pagal Sąjungos teisę draudžiama maisto produktų skoniui, kaip autoriaus intelektiniam kūriniui, suteikti autorių teisių apsaugą? Tiksliau:
                        
                     
                           b)
                        
                        
                           Ar autorių teisių apsaugą draudžiama suteikti dėl to, kad visoms Sąjungos valstybėms narėms privalomos Berno konvencijos 2 straipsnio 1 dalyje įtvirtinta sąvoka „literatūros ir meno kūriniai“ apima „kiekvieną literatūros, mokslo ir meno kūrinį, kad ir koks būtų jo išraiškos būdas ar forma“, tačiau šioje nuostatoje nurodyti pavyzdžiai susiję tik su kūriniais, kuriuos galima suvokti žiūrint ir (arba) klausant?
                        
                     
                           c)
                        
                        
                           Ar (galimas) maisto produkto gendamumas ir (arba) skonio potyrių subjektyvumas draudžia maisto produkto skonį laikyti autorių teisių saugomu kūriniu?
                        
                     
                           d)
                        
                        
                           Ar Direktyvos 2001/29/EB (1) 2–5 straipsniuose nustatyta išimtinių teisių ir apribojimų sistema draudžia maisto produkto skoniui suteikti autorių teisių apsaugą?
                        
                     
         
               2.
            
            
               Jeigu į 1a) klausimą būtų atsakyta neigiamai:
               
                           a)
                        
                        
                           Kokie reikalavimai turi būti įvykdyti, kad maisto produkto skoniui galėtų būti suteikta autorių teisių apsauga?
                        
                     
                           b)
                        
                        
                           Ar skoniui suteikiama autorių teisių apsauga grindžiama vien skoniu kaip tokiu, ar (taip pat) maisto produkto receptu?
                        
                     
                           c)
                        
                        
                           Kokius įrodymus privalo pateikti šalis, kuri per (pažeidimo nagrinėjimo) procesą teigia, kad sukūrė autorių teisių saugomą maisto produkto skonį? Ar pakanka, jog byloje ši šalis pateiktų teismui nagrinėjamą maisto produktą tam, kad teisėjas, paragavęs ir pauostęs, galėtų pats įvertinti, ar maisto produkto skonis atitinka autorių teisių apsaugos reikalavimus? Ar ieškovas (prireikus taip pat) turi pateikti kūrybinių sprendimų, susijusių su skonio sudėtimi ir (arba) receptu, aprašymą, pagal kurį skonis gali būti laikomas autoriaus intelektine kūryba?
                        
                     
                           d)
                        
                        
                           Kaip pažeidimo nagrinėjimo procese teismas turi nustatyti, ar atsakovo maisto produkto skonis atitinka ieškovo maisto produkto skonį tiek, kad yra autorių teisių pažeidimas? Ar šiomis aplinkybėmis (taip pat) svarbu tai, kad bendri abiejų skonių įspūdžiai yra vienodi?
                        
                     
         
      (1)  2001 m. gegužės 22 d. Europos Parlamento ir Tarybos direktyva 2001/29/EB dėl autorių teisių ir gretutinių teisių informacinėje visuomenėje tam tikrų aspektų suderinimo (OL L 167, 2001, p. 10; 2004 m. specialusis leidimas lietuvių k. 17 sk., 1 t., p. 230).